
PENDAHULUAN 
Mengajukan persoalan kerana menginginkan jawapan yang pasti dari seseorang yang lebih tahu sangat 
digalakkan dalam Islam. Perkara ini ditekankan oleh Allah s.w.t dalam firmanNya: 


SA aa SA a 


“Maka bertanyalah kepada orang yang mempunyai pengetahuan jika kalian tidak mengetahui. ” (Al- 
Nahl: 43) 


Namun pertanyaan bagi seseorang yang mengalami masalah waswas agak berbeza pendekatannya 
dengan persoalan berkaitan hukum hakam agama. Ini kerana permasalahan waswas sejak zaman Nabi 
Adam, Rasulullah * sehingga kini masih berlaku seolah-olah tiada pengakhiran. Persoalannya, adakah 
ayat al-Quran dan Hadis masih belum merungkaikan solusi bagi permasalahan waswas ini? Jika 
ditinjau dengan lebih terperinci, ruang lingkup solusi waswas bukan sekadar membaca isti'azah semata 
sebagaimana yang selalu di fahami. Jika amalan ini dipegang dan dijadikan solusi utama sudah tentu 
masalah waswas hari ini sudah selesai dan sudah boleh dijadikan sebagai satu lakaran sejarah. Walhal 
permasalahan waswas ini masih berlaku bahkan dikenali juga dalam istilah psikiatri moden pada hari 
ini sebagai obsessive-compulsive disorder (OCD) atau dalam terma arab sebagai Idtirab Waswas al- 
Qahriy (Zahir, 2021). Kebetulan atau taqdir itulah yang boleh dinyatakan di sini. 


Topik kajian ini tertumpu kepada hadis-hadis yang boleh dikaitkan dengan socratic questioning yang 
boleh dipraktikan bagi pesakit kesihatan mental terutamanya yang menghidapi penyakit waswas 
melampau. Socratic questioning merupakan salah satu kaedah terapi dalam Cognitive Behaviour 
Therapy (CBT) bagi merawat pesakit mental (Clark & Egan, 2015) seperti anxiety disorder dan 

obsessive-compulsive disorder. Socratic questioning ini melibatkan dialog yang bersistematik antara 
dua orang atau lebih. Teknik ini digunakan secara meluas dalam pengajaran, kaunseling dan psikologi 
untuk merungkai nilai dan kepercayaan yang dipegang secara mendalam yang merangka dan 
menyokong apa yang difikirkan dan diperkatakan. Menjadi keperluan bagi seseorang yang mengalami 
permasalahan untuk mengajukan pertanyaan kepada yang ahlinya. Justeru, sebanyak empat hadis yang 
terarah kepada pertanyaan sahabat berkaitan waswas kepada Rasulullah * dikumpulkan sebagaimana 
berikut; 


HADIS PERTAMA 
Hadis Muslim, no. 133 daripada “Abdillah Bin Mas'ud RA berkata: 


Da a a ua 
Maksudnya: “Telah ditanya kepada Rasulullah *# mengenai waswas, sabda baginda: Itulah kemurnian 
iman”. 
Hadis yang sama diriwayatkan Muslim, no. 132, Abu Dawud, no. 4448, 4449 daripada Abu Hurairah 
RA berkata: 


Ben Pd ai AN GA SA di a 

"oGNI ada ANG ye AG Da Az: J4 GIS A Hi 
Maksudnya: “Telah datang beberapa orang sahabat menemui baginda dan berkata: Wahai Rasulullah, 
kami mendapati dalam diri kami ada sesuatu keraguan yang terlalu besar untuk kami bicarakan, kami 
tidak suka membicarakan walaupun dibayar dengan harta yang banyak, Baginda bersabda: Adakah 


kamu mendapati perasaan itu? Mereka berkata: Ya, lalu baginda bersabda: Itulah ketulusan Iman (yang 
membuat seseorang menolak bisikan keraguan)” 


Begitu juga dengan hadis Abu Dawud, no. 4450, Ibn Hanbal, no. 2097, daripada Ibn “Abbas berkata: 
da DANA Ka Sa Mi Sa A du 5 AA D dea 


Sena IA AA a aa 
KA 
Maksudnya: “Datang seorang lelaki kepada Rasulullah * lalu ia berkata: “Wahai Rasulullah, 
sesungguhnya salah seorang diantara kami ada sesuatu dn dirinya untuk mengatakan sesuatu. 
Namun rasa malu lebih ia senangi daripada mengutarakan bisikan tadi?”. Maka Rasulullah # bersabda: 


“Allahu Akbar, Allahu Akbar, Allahu Akbar, segala puji bagi Allah s.w.t yang mengembalikan tipuan 
waswas syaitan”. 


Ibn Qudamah meriwayatkan: Menjadikan urusan syaitan sebagai ganti menjadikan tipu daya syaitan. 


Seterusnya, hadis al-Bukhari, no. 137, Muslim, no. 545, Abu Dawud, no. 176 dan Ibn Majah, no. 506 
daripada “Abdullah bin Zaid Ashim al-Ansari RA berkata: 


SAN A SAN ag a 


&, 1 a ai 
Maksudnya: “Seorang lelaki mengajukan pertanyaan kepada Rasulullah # bahawa dia seolah-olah 


merasai sesuatu ketika dalam solat. Baginda bersabda: Dia tidak perlu membatalkan solatnya 
sehingga dia mendengar kentut atau mencium baunya”. 


Keseluruhan hadis di atas menggambarkan gangguan waswas ini mampu mendatangkan keraguan 
sehingga memikirkan sesuatu mencelarukan fikiran manusia. Pertanyaan para sahabat ini bagi 
mengetahui secara lanjut berkenaan permasalahan ini. Pada hadis pertama dan kedua, pertanyaan 
sahabat dijawab Rasulullah # dengan Sorih al-Iman dan Mahd al-Iman iaitu ketulusan iman. Perkataan 
Mahdah dan Sorih diertikan sebagai sesuatu yang murni dan bersih dari segala sesuatu (Syahin Lasyin, 

2002:302). Menurut al-Shawkaniy (2002:1772), hadis ini memberi satu gambaran bahawa, syaitan tidak 
mampu mempengaruhi orang beriman yang ikhlas melainkan hanya melalui bisikan waswas. Peringkat 
ini dinamakan Sorih al-Iman dan Mahd al-Iman. Beberapa pandangan sarjana Muslim membahaskan 
mengenai dua istilah ini seperti berikut: 


Jadual 1. Pandangan Sarjana Muslim Terhadap Istilah Sorih al-Iman dan Mahd al-Iman 


SARJANA 
MUSLIM MAKNA SORIH AL-IMAN, MAHD AL-IMAN 
Al-Zarqaniy Doa yang merangkumi keikhlasan, kerendahan hati dan penuh 
(1410:31) pengharapan. 
Muhammad Penghalang daripada menerima dan membenarkan apa yang dibisikkan 
Shams al-Haq oleh syaitan dalam jiwa sehingga wujud simptom tidak tenang dan tidak 
(2001:12) ada manfaat dalam bisikan tersebut. 
Ibn Hajar al- Memutuskan dalam mengeluarkan sesuatu yang tidak ada 
Asqalaniy penghujungnya. 
Seseorang yang mempunyai sifat takut atau perasaan berdosa besar 
Al-Nawawiy untuk meluahkan secara terus terang sesuatu ketetapan Allah s.w.t 
(2001:156) sebagai bukti adanya iman. Ini kerana, syaitan hanya membisikkan 
perkara buruk dan jahat kepada orang yang sukar untuk disesatkannya. 
Mengetahui tentang keburukan gangguan waswas, lalu mencegah diri 
Syahin Lasyin dari bersetuju dengan bisikan waswas ini, dan mewujudkan suatu 
(2002:428) penghalang dari waswas menguasai diri merupakan tanda bersih iman 
dari cacat cela. 


Berdasarkan perbahasan di atas, makna Sorih al-Iman dan Mahd al-Iman ini boleh diertikan sebagai 
doa, keikhlasan, kerendahan hati, pengetahuan yang pasti, sifat takut untuk meluahkan secara terus 
terang dan penghalang dalam menerima dan membenarkan bisikan waswas dalam menguasai diri. 
Terdapat beberapa kaedah sarjana Muslim dalam menghindari gangguan waswas antaranya: 


Jadual 2. Pendekatan Sarjana Muslim Menghindari Gangguan Waswas 


SARJANA 

MUSLIM PENDEKATAN MENGHINDARI GANGGUAN 

Ibn Hajar al- e Tidak mempedulikan keraguan yang ditimbulkan dalam hati. 
Haitamiy e Terapkan dalam hati bahawa agama Islam itu mudah. 


“Izz al-Din “Abd al- 


Salam e Keyakinan bahawa bisikan itu merupakan bisikan syaitan. 
(Al-Fatawa al- e Meyakini bahawa kita sedang melawan iblis, sehingga mendapat 
Fiqhiyah al-Kubra, pahala berjihad, kerana sesungguhnya kita sedang memerangi 
Vol. 1. p. 150) musuh Allah s.w.t. 


Justeru, beberapa indikator terapi bagi kebimbangan adalah seperti berikut; 
Pertama: Waswas menjadi penanda aras dan ujian bagi orang yang beriman. 
Kedua: Perasaaan takut, bimbang, perasaan berdosa besar sebagai tanda kesempurnaan iman. 


Ketiga: Berjumpa dan meminta pandangan pakar terhadap sesuatu masalah yang meresahkan jiwa 
merupakan suatu yang dianjurkan Islam. 


Keempat: Puji syukur pada Allah s.w.t di kala terlepas dari bisikan waswas syaitan. 

HADIS KEDUA 
Hadis Ibn Hanbal no. 21268 daripada Abu Umamah RA: Sesungguhnya seorang pemuda mendatangi 
Rasulullah * lalu berkata: 


a. D IB aa a ig pok 
a Ja J pa J dp 


Su Ja Sa a Pal ag ea da D BG SA 
JB ng a Sa a Au Kg a 


7 P 


da a di A a a a A A ag 


Maksudnya: “Wahai Rasulullah #£ izinkan aku berzina, Maka (mendengar perkataan pemuda da ) 
sekelompok orang mencelanya dan berkata: Hentikan dan cegahlah (usirlah) dia, Rasulullah kemudian 
berkata: dekatlah kepadaku, pemuda itu pun mendekati Rasulullah # baginda bertanya: Apakah 
engkau senang jika zina itu terjadi kepada ibumu? Pemuda itu menjawab: Tidak demi Allah s.w.t wahai 
Rasulullah £ lebih baik aku menjadi tebusnnya. Baginda menjelaskan: Sesiapa pun tidak rela zina 
terjadi kepada ibu mereka. Baginda bertanya lagi: Apakah engkau rela apabila zina itu terjadi kepada 
anak perempuanmu? Pemuda itu menjawab: Tidak demi Allah s.w.t wahai Rasulullah $ lebih baik aku 
menjadi tebusannya, Baginda kemudian berkata: Manusia manapun juga tidak rela jika zina terjadi 
kepada anak perempuan mereka. Baginda bertanya lagi: Apakah engkau rela zina terjadi kepada 
saudara perempuanmu? Dia menjawab: Tidak demi Allah wahai Rasulullah $ lebih baik aku menjadi 
tebusannya. Baginda kemudian menjelaskan sesiapapun tidak akan rela apabila zina terjadi kepada 
saudara perempuan mereka, baginda bertanya lagi: Apakah engkau rela jika zina terjadi kepada ibu 
saudaramu? Pemuda itu menjawab: Tidak demi Allah s.w.t wahai Rasulullah $ lebih baik Allah s.w.t 
menjadikanku sebagai tebusannya, baginda menjelaskan: Manusia manapun tida rela apabila zina 
terjadi kepada ibu saudara mereka. Setelah itu baginda meletakkan tangan baginda di dada pemuda 
tersebut seraya berdoa: Ya Allah s.w.t, ampunilah dosanya, bersihkanlah hatinya dan jagalah 
kemaluannya. Sejak itu, akhirnya pemuda tersebut tidak berpaling (tergoda) kepada sesiapapun 
(wanita manapun untuk berzina)”. 


Berdasarkan hadis di atas, ketenangan dan sikap tidak terburu-buru Rasulullah & dalam proses 
mendengar dan memberi jawapan terhadap soalan berkenaan keinginan pemuda bu untuk berzina. 
Jawapan yang dikemukakan Rasulullah # tidaklah berbentuk ayat al-Quran bahkan hanya berbentuk 
logik dan rasional mengikut minda dan pengetahuan pemuda tersebut. Persoalan keinginan hendak 
berzina oleh pemuda ini dianggap serius, kerana zina adalah melibatkan dosa besar namun Rasulullah 
£ memandang pemuda tersebut dengan budi bicara yang boleh melembutkan hati pemuda tersebut. 
Menurut Abu Fattah Abu Ghuddah (2011), hadis ini juga menjelaskan keperluan pendekatan akal dalam 
penyelesaian masalah bagi seorang pendidik mahupun ahli perubatan apabila diajukan soalan yang oleh 
seseorang individu hendaklah bersikap lemah-lembut dan berhikmah. 


Menurut perspektif kaunseling, perubahan dalam pemikiran dan pandangan mestilah mendahului 
tingkah laku (Mansur Abdullah, 2000). Ini bermakna keperluan terhadap mengenali pemikiran 
seseorang perlu diutamakan sebelum mengubah tingkah laku seseorang. Bagi ahli psikiatri, soal jawab 
antara pesakit amat diperlukan untuk mengukur tahap penyakit yang dihidapi. Oleh itu, setiap persoalan 
yang diajukan kepada pesakit memerlukan pengetahuan yang mendalam walaupun persoalan yang 
dikemukakan kurang relavan dengan situasi penyakitnya. Hadis ini juga menyatakan konsep sentuhan 
ke atas dada pemuda tersebut dan berdoa merupakan dua cara terapi terhadap keinginan untuk 
melakukan zina. 


93 


Vol 8. No. 1 (June 2023)| journalofhadis.usim.edu.my 


Justeru, difahami bahawa pendekatan yang dipraktikkan Rasulullah # membuktikan kebijaksanaan 
diperlukan untuk menimbulkan celik akal kepada individu yang baya Fitrahnya manusia adalah 
makhluk yang berperasaan halus. Segala tindakan yang keras dan kasar biasanya menyebabkan jiwa 
manusia terdorong untuk menentang dan menolak kebenaran. 


Terapi waswas yang boleh dirumuskan adalah seperti berikut; 
Pertama: Permulaan terapi bagi keinginan berbuat jahat atau sesuatu perbuatan negatif adalah dengan 


mengajukan jawapan yang rasional kepada persoalan yang tidak rasional 


Kedua: Aspek sentuhan terutamanya kepada bahagian dada adalah suatu yang melibatkan hati dan 
perasaan yang perlu dititiberatkan. 


Ketiga: Doa merupakan perkara yang perlu di aplikasi bagi setiap perbuatan dan tindakan. 
HADIS KETIGA 


Terapi kebimbangan melalui tindakan berikutnya adalah berdasarkan hadis Muslim no. 820 daripada 
Ubaiy bin Ka'ab: 


a us DI IN 


Te AAA A P A 
dan SESI A Mg D AR ARE SUK 


Pei Ai a Ss La 


# 


D pe Hei D Pera 5 AU Da so Dai | AN: 
Aa D 35 a D A Sai H PERTAN , 
Su du da a a BN sa di SN Da 


Maksudnya: “Suatu ketika aku berada di masjid, lalu ada seseorang masuk dan solat dan dia membaca 
bacaan yang tidak aku sukai. Kemudian masuk pula orang lain lalu membaca suatu bacaan yang lain 
dari bacaan orang tadi. Tatkala kami selesai menunaikan solat kamu semua masuk menemui Rasulullah 
# Lalu aku katakan; “Sesungguhnya orang ini membaca sesuatu yang tidak aku sukai, lalu ada orang 
lain masuk masjid dan membaca sesuatu bacaan yang lain pula. Kemudian Rasulullah # 
memerintahkan kedua orang tersebut membacanya, lalu keduanya membacanya. Ternyata Rasulullah 
# memuji mereka berdua. Maka terdetiklah dalam diriku perasaan (yang dibisikan syaitan) untuk 
mendustakan kenabian yang lebih berat daripada zaman jahiliyah. Tatkala Rasulullah # melihat 
sesuatu yang berkecamuk dalam diriku, baginda memukul dadaku sehingga peluhku jatuh bercucuran 
seakan-akan aku sedang melihat Allah s.w.t Azzawajalla dengan ketakutan. Lalu baginda bersabda; 
Wahai Ubaiy! Telah diperintahkan kepadaku, Bacalah al-Quran dengan satu huruf. Lalu aku meminta 
kepada Allah s.w.t “Berilah keringatan untuk umatku.” Maka untuk kedua kalinya Dia berfirman; ” 
Bacalah dengan dua huruf.” Lalu aku kembali meminta “Berilah keringanan untuk umatku” Maka 
untuk kali ketiga kalinya Dia berfirman; “Bacalah degan tujuh huruf. Engkau sudah mendapatkan 
semua permintaan yang engkau minta kepadaKu. Lalu aku berkata; “Ya Allah, Ampunilah umatku, Ya 
Allah, ampunilah umatku.” Aku menunda permintaan yang ketiga untuk suatu hari yang semua 
makhluk menginginkanku termasuk Ibrahim”. 


Hadis ini menceritakan tentang al-Quran yang diturunkan dengan tujuh huruf. Para ulama berselisih 
pendapat mengenai makna tujuh huruf. Pendapat yang paling rajih adalah pendapat yang pertama, yang 
menyatakan 7 huruf sebagai tujuh jenis bahasa daripada bahasa-bahasa Arab yang mempunyai satu erti 
atau makna, contohnya: Jac 5 ala5 ,Jli 5 Ji pls. Semuanya lafaz-lafaz berbeza yang mempunyai 

makna yang satu. Pendapat ini dipegang oleh Sufyan bin “Uyainah, Ibnu Jarir, Ibnu Wahab dan lain- 
lain. 


Namun, di sebalik hadis ini, terselit kisah perasaan tidak senang hati Ubaiy bin Ka'ab ketika mendengar 
dua orang membaca al-Quran dengan bacaan yang tidak pernah beliau dengar sebelum ini. Lalu 
kejadian ini diajukan kepada Rasulullah #. Sebaliknya bacaan sahabat ini telah dipuji oleh Rasulullah 
£ Jawapan baginda telah membuatkan terdetik di hati Ubaiy bin Ka'ab suatu perasaan waswas untuk 
tidak mempercayai kenabian Rasulullah * yang lebih besar dari waswas ketika zaman Jahiliyyah, Ubaiy 
bin Ka“ab pada zaman Jahiliyah merupakan seorang yang lalai dan ragu (al-Nawawiy, 1929). Perkara 
ini disedari oleh Rasulullah # lalu baginda menepuk dada Ubaiy dengan menggunakan tangan untuk 
menyedarkannya kembali. Lalu menerangkan bahawa al-Quran diturunkan dengan tujuh huruf. 
Menurut Qadiy “Iyad, perkataan “4 A L8” merujuk kepada sikap bimbang dan bingung pada diri. 
Keadaan bimbang dan bingung ini akan menjadikan wajah kemerahan seperti yang dinukilkan oleh al- 
Tobariy (1994). Lalu Rasulullah # menepuk dada Ubaiy sehingga terkeluar peluh. Menurut Qadiy “Iyad 
pukulan Rasulullah * ke dada Ubaiy merujuk kepada keyakinan dari baginda bahawa pada saat itu 
Ubaiy sedang dilanda dengan fikiran yang tidak baik (al-Nawawiy, 1929). Boleh jadi keadaan Ubaiy 
ketika itu sedang mengalami anxiety disorder. 


Berdasarkan hadis ini, tiga terapi waswas yang boleh dirumuskan ialah: 
Pertama: Anjuran dalam mengajukan permasalahan kepada orang yang lebih arif. 
Kedua: Menegaskan dalam hati bahawa bisikan waswas adalah suatu desakan yang bohong. 


Ketiga: Menepuk dada seseorang sekiranya terdapat ciri-ciri bahawa seseorang itu dalam kebingungan 
dan keraguan. Pukulan ini sekadar untuk menyedarkan kembali bukan untuk menyakitkan. Menariknya, 
salah satu daripada segitiga rawatan CBT adalah Behavioural; tingkah-laku yang melibatkan fikiran 
dan emosi). Lantaran itu, penggunaan teknik fizikal yang tidak memudaratkan adalah contoh 
Behavioural Technique yang dijalankan dalam rawatan Psikologi seperti CBT. 


HADIS KEEMPAT 


Hadis menerusi riwayat al-Bukhari, no. 4953, no. 6982, Muslim, no. 160 daripada “Aishah RA: 


D Kn ia ni YA a Da MB Sin 


pa 


Te IN Baa SA ng JA 


SA di KA aa ANA 
Bi a Si Ni Ha P A a 


- 
Az 4 


AA er A A Da DA Pa 
Pua SA a 


Maksudnya: “Baginda menceritakan kepada Khadijah (peristiwa yang berlaku) lalu berkata: 
Sesungguhnya aku ini takut keatas diriku. Lalu Khadijah mengatakan kepada baginda: Sekali-kali 
tidak, demi Allah s.w.t selama-lamanya engkau tidak akan dihina oleh Allah s.w.t kerana sesungguhnya 
engkau menghubungkan persaudaraan, engkau meringankan bebanan dan memudahkan orang lain, 
engkau berusaha memberi kepada orang yang tidak mempunyai, engkau menjamu tetamu, bahkan 
engkau membantu ke arah menunjukkan perkara-perkara yang baik lagi benar. Khadijah kemudian 
mengajak Beliau untuk bertemu dengan Waroqoh bin Naufal bin Asad bin Abdul 'Uzza, anak saudara 
Khadijah, yang beragama Nasrani di masa Jahiliyyah, dia juga menulis buku dalam bahasa Ibrani, 

juga menulis Kitab Injil dalam Bahasa Ibrani dengan izin Allah s.w.t. Saat itu Waroqoh sudah tua dan 
matanya buta. Khadijah berkata: "Wahai putera pamanku, dengarkanlah apa yang akan disampaikan 
oleh putra saudaramu ini". Waroqoh berkata: "Wahai anak saudaraku, apa yang sudah kamu alami". 
Maka Rasulullah # menuturkan peristiwa yang dialaminya. Waroqoh berkata: "Ini adalah Namus, 
seperti yang pernah Allah s.w.t turunkan kepada Musa”. 


Hadis ini mengisahkan keadaan Rasulullah * ketika menerima wahyu pertama di gua Hira'. 

Kepulangan Rasulullah # dalam keadaan takut dan bimbang dan ditenangkan oleh Khadijah. Ibn Hajar 

menukilkan 12 pandangan ulama dalam mengertikan perkataan “al-khashyah ” menerusi hadis ini, iaitu: 
1. Merujuk kepada gila kerana yang dilihat oleh Rasulullah * adalah sesuatu yang aneh dan 

mengejutkan. 

2. Merujuk kepada kebimbangan. 

3. Merujuk kepada kematian, kerana Rasulullah # ketika itu sememangnya dalam keadaan yang 

sangat takut. 

Merujuk kepada sakit. 

Merujuk kepada sakit terus menerus. 

Ketidakmampuan untuk memegang amanah kenabian. 

Ketidakmampuan melihat bentuk malaikat. 

Tidak memiliki kesabaran atas seksaan dari golongan kafir. 

. Mereka akan membunuh Rasulullah *. 

10. Meninggalkan tanah airnya. 

11. Kedustaan mereka terhadap Rasulullah #*. 

12. Cemuhan golongan kafir kepada Rasulullah #*. 


Sej. 


Namun, makna yang mengampiri dengan hadis ini adalah pada pandangan ketiga, keempat dan kelima 
iaitu merujuk kepada ketakutan, sakit dan sakit terus-menerus. Walau bagaimanapun, kaitan hadis ini 
dengan tajuk kajian ini lebih kepada makna kedua iaitu kebimbangan. 


Ungkapan “Kalla” merujuk kepada kalimah “penafian” dan “pengecualian” oleh Siti Khadijah sebagai 
penguat keyakinan kepada disebabkan beberapa sifat mulia yang ada pada Rasulullah #. Menurut Zahir 
(2020), hadis ini dijadikan sebagai salah satu terapi bagi waswas kerana wujud pandangan kedua iaitu 
khasyah yang merujuk kepada kebimbangan. 


Menurut Ibn Kathir (1982), hadis ini menjadi dalil untuk seorang manusia walaupun seorang nabi dalam 
mendapatkan sokongan dan pembelaan dari seseorang dalam menghadapi suasana ketakutan dan 
kebimbangan. Justeru, Khadijah dianggap sebagai manusia yang sangat mengetahui akhlak dan peribadi 
yang ada dalam hati Rasulullah #. 


Beberapa terapi sokongan psikologi yang boleh diambil dalam hadis ini untuk dikaitkan dengan 
individu yang mengalami masalah waswas seperti berikut; 


Pertama: Peranan saudara terdekat seperti keluarga dan sahabat terdekat sebagai permulaan dalam 
memberi sokongan psikologi sepertimana yang diperlakukan oleh Siti Khadijah kepada Rasulullah #. 


Kedua: Sokongan psikologi hendaklah berbentuk mengingati sesuatu amalan baik yang pernah 
dilakukan oleh pesakit sebagai asas bahawa sesuatu perkara baik akan dibalas dengan yang baik. 


Ketiga: Menjadikan perawat alternatif Islam yang bertauliah dan psikiatri moden sebagai rujukan pakar 
dan alim terhadap masalah waswas. 


Keempat: “Repeated reaffirmation” atau penegasan berulang yang dilakukan secara santun, tidak 


memaksa-maksa, dan tidak menghakimi, adalah teknik kaunseling dan prinsip asas dalam intervensi 
psikologi 

SOCRATIC QUESTIONING MENERUSI HADIS 


Pendekatan socratic questioning diaplikasi bagi mengembangkan kemahiran berfikir yang kritis 
(Salihuddin et al. 2014). Kaedah ini melibatkan peranan psikiatri atau klinikal psikologi dengan 
mengajukan pelbagai soalan sehingga pesakit akan terdorong untuk berfikir bagi menjawab soalan- 
soalan tersebut. Menurut Swain (2007) kaedah socratic dianggap sebagai dialog dan bukanlah satu 
kaedah soal jawab antara psikiatri dan pesakit, sebaliknya merupakan satu kaedah rawatan bagi pesakit 
dalam aspek penelitian, pembacaan, pemikiran dan memberi hujah yang dapat menjurus kepada 
jawapan untuk soalan yang diberikan. Aspek yang ditekankan dalam teknik ini adalah mendorong 
seseorang itu berfikir untuk membina pemikiran dalam mempelajari sesuatu. Union University telah 
mengkategorikan socratic questioning kepada beberapa jenis sebagaimana berikut; 


Jadual 3. Jenis-jenis Socratic Questioning 


JENIS SOCRATIC 
QOUESTIONING 


CONTOH SOCRATIC QUESTIONING 


Soalan untuk penjelasan 
(Questions of Clarification) 


. Bolehkan anda memberikan suatu contoh? 
ii. Apakah maksud anda berkaitan masalah ini? 
iii. Mengapa anda mengatakan sedemikian? 


Soalan untuk merungkaikan 
andaian. 

(Ouestions that Probe 
Assumptions) 


. Apa yang anda andaikan? 
. Anda seolah-olah beranggapan. Bagaimanakah anda 


mewajarkan mengambil mudah perkara ini? 


. Adakah ia sentiasa berlaku? Mengapa anda fikir andaian 


itu berlaku di sini? 


Soalan untuk menyiasat 
penyebab dan bukti. 
(Ouestions that Probe Reasons 
and Evidence) 


. Apakah alasan anda berkata demikian? 
. Bolehkah anda menerangkan sebab ini kepada kami? 
. Adakah alasan kamu ini memadai? 


Soalan Mengenai Sudut 
Pandangan atau Perspektif 
(OQuestions About Viewpoints 
or Perspectives) 


. Anda nampaknya mendekati isu ini dari perspektif. 


Mengapa anda memilih ini daripada perspektif yang lain? 


. Apa yang akan dikatakan oleh seseorang yang tidak 


bersetuju? 


iii. Bagaimanakah anda boleh menjawab bantahan yang 


akan dibuat? 


Soalan yang Menyiasat 
Implikasi dan Akibat 
(OQuestions that Probe 
Implications and 
Consequences) 


. Apa yang anda maksudkan dengan itu? 
. Tetapi itu berlaku, apa lagi yang akan berlaku akibatnya? 


kenapa? 


. Jika ini dan ini berlaku, maka apa lagi yang mesti benar? 


Soalan mengenai soalan 
(Questions About the 
Question) 


Adakah soalan ini sukar untuk anda jawab? Mengapa? 
Bagaimana kami boleh atasi masalah ini? 

Saya tidak pasti saya faham bagaimana anda 
mentafsirkan soalan utama yang dipertikaikan. 


Berdasarkan jadual di atas, terdapat enam jenis socratic questioning yang dikategorikan oleh Center for 
the Faculty Development. Setiap jenis persoalan diaplikasi untuk mengenal pasti permasalahan 
seseorang pesakit. Jika dilihat kepada contoh soalan di atas, menggambarkan jawapan bagi soalan ini 
memerlukan pesakit untuk memikirkan sebelum boleh menjawab segala persoalan ini. Pertanyaan ini 
diajukan oleh ahli terapi atau psikiatri kepada pesakit agar terdorong untuk berfikir bagi menjawab 
segala persoalan yang ditimbulkan. 

JENIS SOCRATIC QUESTIONING DALAM HADIS 


Sebanyak enam matan hadis yang boleh dikaitkan dengan Socratic Questioning. Kajian merumuskan 

tiga jenis Socratic Questioning yang digunakan iaitu Question of Clarification, Question about 

Question dan Questions that Probe Assumptions. Penggunaan teknik Socratic Questioning menerusi 

hadis yang dilampirkan tidak sekadar dipraktikkan oleh Rasulullah # bahkan oleh para sahabat. 
Jadual 4. Hadis Dan Perkaitannya Dengan Socratic Questioning 


JENIS SOCRATIC 


HADIS POTONGAN MATAN HADIS QUESTIONING 


e Wahai Rasulullah $, kami mendapati dalam diri 
kami ada sesuatu keraguan yang terlalu besar 
untuk kami bicarakan, kami tidak suka 

1 membicarakan walaupun dibayar dengan harta 
yang banyak, Baginda bersabda: Adakah kamu 
mendapati perasaan itu? 

e Seolah-olah merasai sesuatu ketika dalam solat. 

e Apakah engkau senang jika zina itu terjadi kepada 


Soalan untuk penjelasan 
(OQuestions of Clarification) 


ibumu? 
e Apakah engkau rela apabila zina itu terjadi kepada 
7 anak perempuanmu? Questions About the 
e Apakah engkau rela zina terjadi kepada saudara Question 
perempuanmu? 
e Apakah engkau rela jika zina terjadi kepada ibu 
saudaramu? 
e “Sesungguhnya orang ini membaca sesuatu yang | Soalan untuk merungkaikan 
3 tidak aku sukai, lalu ada orang lain masuk masjid andaian 
dan membaca sesuatu bacaan yang lain pula. (Questions that Probe 
Assumptions) 
e Sesungguhnya aku ini takut keatas diriku. ; 
4 e "Wahai anak saudaraku, apa yang sudah kamu ( ea ) 
alami"? 
KESIMPULAN 


Untuk seorang pengamal perubatan psikiatri dan ahli psikologi klinikal (psychotherapist), sebahagian 
besar aktiviti rawatan mereka adalah pertanyaan dan melakukan penilaian. Soalan-soalan ini bukan 
sekadar untuk mencapai diagnosis dan darjah keterukan penyakit, tetapi meneroka nilai teras dalam 
hidup, matlamat asal, merangka jalan-jalan perubahan, dan mengenal-pasti halangan-halangan yang 
merencatkan perubahan. Socratic questioning adalah cara paling ampuh untuk mencapai tujuan-tujuan 
ini. 


Socrates adalah ahli falsafah Yunani yang terkenal dengan kaedah pencarian kebenarannya di mana dia 
mementingkan jujukan soalan yang berstruktur untuk membongkar sesuatu pengetahuan yang 
sebenarnya memang ada tersembunyi dalam diri seseorang. Kaedahnya itu juga bermanfaat dalam 
perdebatan di mana percanggahan yang sebenarnya wujud pada diri pembangkang didedahkan. 


Dalam perawatan psikiatri dan penyakit mental, Socratic questioning dimanfaatkan dalam sesi 
psikoterapi terutamaya psikoterapi kognitif dan tingkah-laku (Cognitive Behavioural Therapy). 
Menurut Overholser (1987), metodologi temuramah cara Socratic menggalakkan klien atau pesakit 
berfikir dan menilai semula kepercayaan negatifnya melalui lapisan-lapisan soalan berstruktur dan 
rencam. Socratic questioning dalam ertikata dunia perawatan psikologi, memerlukan latihan dan 
pentauliahan. 

Dengan perkembangan teknologi dan sains psikologi, Socratic questioning mengalami evolusi dan 
penambah-baikan. Ribuan sarjana psikologi menukilkan perkara ini dan masing-masing mempunyai 
objektif dan cara yang unik menerapkan konsep socratic questioning. Sebagai contoh, ada sebahagian 
ahli terapi berpegang bahawa tujuan socratic questioning adalah untuk mencapai perubahan tertentu 
yang telah dikenalpasti dan ada sebahagian lain percaya bahawa teknik ini harus mempunyai 
keterbukaan di mana ahli terapi dan klien kedua-duanya tidak tahu perubahan yang bakal berlaku (Carey 
dan Mullan 2004). Penerangan dan perincian yang diambil daripada Center of The Faculty 
Development, Union University dipilih berdasarkan sifatnya yang ringkas dan mudah difahami. 


Sebanyak empat hadis dari Rasulullah # yang berkaitan dengan soal jawab permasalahan waswas yang 
boleh dikaitkan dengan socratic questioning. Daripada jenis-jenis soalan socratic questioning yang 
disenaraikan oleh Union University, tiga jenis soalan sering diungkapkan dalam hadis berkaitan waswas 
iaitu Questions of Clarification, Questions About the Question dan Questions that Probe Assumptions. 


Setiap nabi dan rasul memiliki sifat bijaksana dan kebijaksanaan Rasulullah # mendorongnya bereaksi 
tenang dan melakukan temubual mirip socratic questioning apabila berhadapan dengan situasi tertentu. 
Rasulullah $ tidak bersikap didaktik dan menghakimi tetapi sebaliknya melakukan penerokaan dengan 
soalan-soalan mudah yang menggali isu dalaman individu yang terbabit. Ternyata ia mampu 
merungkaikan permasalahan waswas di kalangan sahabat. 

